8મી નવેમ્બરે ફેકટરીમાં નવા વર્ષની રજા હતી તેથી સુનિલકુમાર લાલજી પ્રસાદ (મૂળ યુપી) તથા તેના સાથીદાર મુન્ના રાધા મંડલ, રામ આસરે બધઈ મંડલ તથા રામલાલ દુખી મંડલ સાથે ફેકટરી નજીક આવેલી કેનાલની ખુલ્લી જગ્યામાં લઘુશંકા માટે ગયા હતા. જ્યાંથી પરત આવતી વખતે ફેકટરી સામે રોડ ઉપર એક બાઈક ચાલક બાઈક સ્લીપ થતા રોડ પર ફસડાઈ પડ્યો હતો. એ વખતે બાઈક ઘસડાઈને સુનિલકુમાર તથા તેના મિત્રો ચાલતા હતા ત્યાં સુધી આવી ગઈ હતી. એ વખતે ગણેશ સિસોદ્રા વિસ્તારમાં રહેતો અજિતસિંહ અને તેનો ભાઈ સુચીતસિંહ ત્યાં હાજર હતા.